ועדת העבודה, הרווחה והבריאות, כנסת 20, פרוטוקול מספר 700, 2018-02-05 12:00

אלי אלאלוף: אדוני המפכ"ל, אני ממש מתרגש שאתה איתנו.

אלי אלאלוף: אני חייב להגיד שכשאני באתי לכנסת חשבתי שאני יודע מה זה כנסת, אז אני יוצא ולא יודע כלום על הכנסת, אבל למדתי כמה החשיבות המשטרה היא אדירה.

אלי אלאלוף: השבוע אני נהנתי מדיון, סליחה שאני מצטט אותך, כי אתה הצגת את הדיון בוועדת משנה של ועדת חוץ וביטחון בנושא היערכות העורף, וההצגה של נציג שלך, אלון לבבי והצוות שהיה איתו הייתה פשוט מדהימה.

אלי אלאלוף: כאזרח פשוט שבא לחיים גם הביטחוניים מחדש, זה היה מאד מרשים.

אלי אלאלוף: באותה הזדמנות גם ראינו את ההתפתחות של המשטרה בשנתיים האחרונות, התפתחות אדירה, אני חייב להגיד וזו הזדמנות להודות לכם – לכל המשטרה ולהודות לך אלון על הצורה הרצינית בה הדיון התקיים בוועדת המשנה.

אלי אלאלוף: אדוני המפכ"ל, אנחנו היום דנים בנושא שקשור לתאונות עבודה.

אלי אלאלוף: כפי שאתה יודע, תאונות עבודה ובעיקר בבניין ובמסגרת זאת גם פגשנו אותך יחד עם החברים שלי, חברי הכנסת אייל בן ראובן ועבד אל חכים חאג' יחיא ואנחנו נכנסנו לנושא הזה מהישיבה הראשונה של הוועדה שלנו, במסגרת האחריות על תחום העבודה.

אלי אלאלוף: לצערי גילינו שהתחום הזה של תאונות העבודה, בעיקר בבניין, הן פשוט מגיפה שלא מתמודדים ושלא התמודדו איתה.

אלי אלאלוף: לכן הגענו אליך, הגענו לפרקליט המדינה, הגענו לשרים הרלבנטיים והיחיד שהרים את הכפפה, שמוכן להתמודד, זה אתה.

אלי אלאלוף: הייתה לנו הצעת חוק, הצעה תקציבית על הקמת היחידה המשולבת עם הפרקליטות ועם משרד העבודה.

מיקי לוי: אדוני, אם יורשה לי בבקשה, הצעה לסדר.

אלי אלאלוף: כן.

מיקי לוי: הדיון הוא דווקא ממהלכים שאנחנו נדחפים וצריך לבקש את הרשות שלו.

אלי אלאלוף: אוקיי, אז תן לי לסיים את המשפט ואני אגיד.

אלי אלאלוף: ההצעה הקונקרטית הזאת נותנת לנו, לחברי הכנסת שקיבלו אותה, הרגשה שזה מחייב אותנו לעשות הכל כדי להקים אותה.

אלי אלאלוף: אנחנו עשינו צעדים שבחלקם יבואו לביטוי בתקציב של שנת 2019, יחד עם כל הגופים שציינתי והנכונות האדירה שלהם לשתף פעולה.

אלי אלאלוף: אני חושב שזה אחד הדברים.

אלי אלאלוף: אז כדי לחזור, לפני שיעמידו אותי לדין על זה שאני לא הולך לפי הסדר, אז בבקשה, תגיד ואני אגיד מה שאתה רוצה שאני אגיד.

מיקי לוי: תודה רבה אדוני יושב הראש.

מיקי לוי: קודם כל אני רוצה להודות לך על הרצון הטוב לקיים את הדיון הזה, בהחלט דיון ראוי.

מיקי לוי: אני מודה לך מכל הלב.

מיקי לוי: אדוני המפכ"ל, חברי, חברי ספ"ק משטרת ישראל, אתם שנמצאים בקדמת הבמה, אמונים על מאבד ללא פשרות במשפחות הפשע, בטרור המשתולל ברחובותינו, באכיפה בדרכים, גוף שהוא שומר סף וחוקר ללא חת גם שחיתות ציבורית.

מיקי לוי: היום הזה כנסת ישראל מצאה לנכון להצדיע לכם ולהודות לכם על פועלכם לטובת מדינת ישראל, אזרחי מדינת ישראל.

מיקי לוי: אתם ראויים לכך.

מיקי לוי: תודה רבה שבאתם ותודה רבה לך אדוני יושב הראש.

אלי אלאלוף: עכשיו הוא מחזיר אותי להודות לו בכנות, בשמחה – ומיקי זה חבר טוב – על יוזמת היום הזה על המשטרה, כי בהחלט מגיע לכם לא רק יום בשנה, בעצם כל יום.

אלי אלאלוף: נמצאים פה כמה חברים שהציעו דיון בנושא שלכם, אז ברשותכם, חבר הכנסת אייל בן ראובן הראשון, אחריו חבר הכנסת עבד אל חכים חאג' יחיא ואחר כך שאר חברי הכנסת יתבטאו.

אלי אלאלוף: תיקחו בחשבון שהזמן מוגבל לכולם.

איל בן ראובן: בוקר טוב.

איל בן ראובן: אלף אני באמת רוצה לברך את המשטרה על היום החשוב הזה, את כל הניצבים, את כל השוטרים הצעירים שנמצאים פה, בהחלט נוף שעושה חם בלב, ואותך אדוני המפכ"ל.

איל בן ראובן: אני חושב שאתם עושים עבודה מאד קשה, מאד תובענית, ואם יורשה לי להגיד גם הרבה מאד פעמים כפוית טובה.

איל בן ראובן: צריך להגיד את זה ביושר.

איל בן ראובן: אני חושב שאני לפחות, אנחנו מפה רואים גם את הדברים המאד מאד חשובים ומאד מאד יפים ומאד מאד חשובים ברמה הלאומית שאתם עושים.

איל בן ראובן: גם אני הייתי בדיון בוועדת חוץ וביטחון וזה רק דגם קטן לכל העבודה האחרת.

איל בן ראובן: אני לפחות רואה מהצד שלי פה, כחבר כנסת, מהמקום שאני יושב אני רואה התפתחות והתקדמות כמעט בכל תחום ואנחנו עוסקים בעוד נושאים כאלה ואחרים.

איל בן ראובן: לגבי הדיון פה, אני יזמתי את הדיון הזה.

איל בן ראובן: אנחנו בעצם מדברים פה על הקמת יחידת חקירות ייעודית, מקצועית לנושא תאונות הבנייה.

איל בן ראובן: תראו, אנחנו במאבק לאומי בנושא הזה.

איל בן ראובן: אני אתן לכם נתונים.

איל בן ראובן: בין שנת 2010 לשנת 2016 אנחנו עם 247 הרוגים בשנים האלה.

איל בן ראובן: בשנת 2016 – 50 הרוגים, בשנת 2017 – 35 הרוגים.

איל בן ראובן: עשרות אלפי פצועים.

איל בן ראובן: מיליארדים רבים שנשפכים לטובת ביטוח לאומי בכל מה שקורה.

אלי אלאלוף: 4 מיליארד שקלים בשנה.

איל בן ראובן: 4.7 מיליארד שקלים לשנה מדינת ישראל משלמת על תאונות עבודה בכלל, למעלה מ-50% - כ-60% זה תאונות בנייה.

איל בן ראובן: כל אחד שיעשה את החשבון כמה כסף מדינת ישראל מוציאה על העניין הזה.

איל בן ראובן: אנחנו היום, מזה שנה וחצי שנתיים, במאמץ באמת משולב לעסוק בנושא הזה וזה מאמץ משולב, זה כולל התרעה וכולל תגמול וכולל חקיקה וכולל הרבה מאד נושאים ולשמחתי, נדמה לי שברמת הסדר הלאומי, המקום שזה תופס, אנחנו נמצאים היום במקום אחר ממה שהיינו לפני שנתיים.

איל בן ראובן: אנחנו נמצאים במקום הרבה יותר נכון, רק עכשיו הרכבת באמת צריכה לצאת לדרך ובסוף בסוף צריך לראות תוצאות.

איל בן ראובן: השנה אנחנו כבר עם ארבעה הרוגים בתחילת השנה.

איל בן ראובן: נושא היחידה שאנחנו מדברים עליה הוא עוד מימד.

איל בן ראובן: צריך להודות על האמת, גם דיברנו על זה עם המפכ"ל.

איל בן ראובן: זה כשלעצמו, היחידה הזאת לא תפתור את בעיות תאונות הבנייה, זה הרי ברור לגמרי, אבל היא עוד נדבך במאמץ המשולב ואני חושב שהסברת לנו את זה אז בצורה מאד מאד בהירה ומאד מאד ברורה.

איל בן ראובן: אבל מה שאנחנו ראינו, ראינו שהמשטרה לקחה את התיק כמו שאמר כבוד יושב הראש של הוועדה, הכינה תיק בעצם עם יחידה, עם תקנים, עם תקציבים.

איל בן ראובן: פחות או יותר יש איזה שהוא מימד לדבר הזה.

איל בן ראובן: אם אני הבנתי נכון, מדובר על תקנים במשטרה, מדובר על תקנים במשרד העבודה והרווחה, משהו משולב כזה שצריך בסופו של דבר לתת את הקמת היחידה הזאת.

איל בן ראובן: אני מודה שאני התאכזבתי.

איל בן ראובן: אני מבין שכרגע ההקמה נדחתה על פי ההחלטות לשנת 2019 בעניין.

איל בן ראובן: למה אני מצטער?

איל בן ראובן: כי התאונות לא עוצרות.

איל בן ראובן: זאת אומרת אין עצירה.

איל בן ראובן: הפועלים ממשיכים ליפול.

איל בן ראובן: אני אומר לכם, תסתכלו אצלי בפייסבוק, תראו כל יום את התאונות של היום.

איל בן ראובן: האנשים ממשיכים ליפול.

איל בן ראובן: לכן אני הייתי מצפה לראות איזה שהוא קידום של הנושא של היחידה.

איל בן ראובן: למשל הייתי השבוע אצל מנכ"ל משרד העבודה והרווחה.

איל בן ראובן: הוא אמר תראו, אני מוכן, יש לי כרגע – יתקן אותי אריה – אני מוכן לשים עכשיו שלושה תקנים.

איל בן ראובן: אז אני אומר בואו נבחן אפשרות אולי שלא נשים את הכל.

איל בן ראובן: נשים אולי איזה שהוא משהו, כדי לצאת לדרך.

איל בן ראובן: יחידה כזאת שתצא לדרך, כי התוצאות בסוף, תראו – התוצאות – ואני לא רוצה להקריא את כל התוצאות – הן למול כמות ההרוגים שדיברתי וכמות הכסף, אז יש לי פה מספרים של כמה כתבי אישום וכמה תיקים.

איל בן ראובן: זה מספרים מגוחכים לעומת כמות התאונות וההרוגים.

איל בן ראובן: בפועל בסופו של דבר, למיטב ידיעתי, אחד לא נכנס לבית סוהר.

איל בן ראובן: הרבה מאד תיקים נגנזו, הרבה מאד תיקים הגיעו לעסקות טיעון כאלה ואחרות.

איל בן ראובן: בפועל ההרתעה לא מתקיימת בתוצאה ואני חושבת שהמשמעות של היחידה הזאת היא הכנסת פן מקצועי שאמון לעמוד גם בלוחות זמנים רלבנטיים.

איל בן ראובן: כלומר שכשיש תאונה, מתלבשים על זה, נותנים את מה שצריך, זה מגיע לאן שזה צריך בזמן רלבנטי, כדי באמת שזה יפיק את הלקח.

איל בן ראובן: אז אני פונה פה אליך, אל המפכ"ל ואל משרד העבודה והרווחה.

איל בן ראובן: אני פונה לבדוק אפשרות לקדם את נושא הקמת היחידה – היא עוד מאמץ מאד מאד מאד חשוב.

איל בן ראובן: תודה רבה.

אלי אלאלוף: תודה.

אלי אלאלוף: בבקשה, חבר הכנסת עבד אל חכים.

עבד אל חכים חאג' יחיא: תודה רבה.

עבד אל חכים חאג' יחיא: כבוד יושב הראש, כבוד המפכ"ל, נפגשנו אצלך במשרדים שלך ויצאנו הם תקווה,כי ראינו שאתם מכינים את היחידה ואתם מוכנים והתבשרנו שאנחנו רק צריכים לחכות כמה חודשים עד תחילת שנת 2018 ותהיה היחידה.

עבד אל חכים חאג' יחיא: משום מה - - -

אלי אלאלוף: תציג את יושב ראש הסיעה שלך.

עבד אל חכים חאג' יחיא: אהלן וסהלן איימן עודה.

עבד אל חכים חאג' יחיא: אנחנו הגשנו את ההצעה לסדר אחרי שהתבשרנו שהיא נדחית בעוד שנה.

עבד אל חכים חאג' יחיא: אני אחד משלושת החברים – אלי, אייל ואנוכי – אנחנו עובדים ביחד מתחילת הקדנציה הזו – לשלושתנו זו גם קדנציה ראשונה.

עבד אל חכים חאג' יחיא: אנחנו עובדים בתחום ואנחנו העלינו אותו גם לסדר היום.

עבד אל חכים חאג' יחיא: אני אומר לכם ובעצר אני אומר, שהיום למשל יש ילד בן 16 שנפל מקומה שלישית בדיר אל אסד לפני כשנה.

עבד אל חכים חאג' יחיא: מצבו קשה.

עבד אל חכים חאג' יחיא: יש פה שתי עבירות גדולות.

עבד אל חכים חאג' יחיא: אחד ילד קטין שעובד בבניין.

עבד אל חכים חאג' יחיא: יש לי גם תמונה של הבית שממנו הוא נפל.

עבד אל חכים חאג' יחיא: ; ויש את המצב שאין לנו בטיחות.

עבד אל חכים חאג' יחיא: אני לא רוצה להגיע רק - ואני בעד ותמכנו בזה שיש את העיצומים הכספיים שמשרד העבודה והרווחה בא להטיל אותם - אבל זה לא יפתור את הבעיה.

עבד אל חכים חאג' יחיא: כי עם כוח האדם הזה אין לנו עדיין את ההרתעה.

עבד אל חכים חאג' יחיא: ה-35,000 שקלים, עם כל ההנחות, זה לא הרתעה.

עבד אל חכים חאג' יחיא: אני לא רוצה שאף אחד ייכנס לבית סוהר, אני רוצה שיירתעו ואז תהיה גם הבטיחות הראויה.

עבד אל חכים חאג' יחיא: אני לא רוצה להגיע למצב של רצח בחקירות.

עבד אל חכים חאג' יחיא: מה שאני מבקש שבחירות יהיו גם האנשים המומחים ולא נחכה רק לדו"ח של הפקחים של משרד העבודה והרווחה, שלפיו המשטרה תתקדם עם החקירות.

עבד אל חכים חאג' יחיא: אני רוצה שיהיה חוקר כמו שיש בתאונות דרכים.

עבד אל חכים חאג' יחיא: יש חוקר שהוא מומחה, שיגיע גם חוקר מומחה, אחד, שניים, להגיע מהר.

עבד אל חכים חאג' יחיא: אמרתי את זה גם באותה ישיבה, כבוד המפכ"ל.

עבד אל חכים חאג' יחיא: ההבדל בין זה שנפל מפיגום שאין לו מעקה, לבין זה שהתרשל, כאילו העובד או שיש לו את הכל, זה בכמה דקות מתקינים את המעקה הנכון ואז אתה מגיע לשטח.

עבד אל חכים חאג' יחיא: אם אתה מגיע מאוחר, אז איך לך ראיות שהייתה פה רשלנות.

עבד אל חכים חאג' יחיא: אני לא צריך את הבסיס הנפשי כדי לקבוע שיש רשלנות.

עבד אל חכים חאג' יחיא: כי בתאונת דרכים אני לא מכיר נהג אחד שיצא לכביש בכוונה לעשות תאונת דרכים, אבל מענישים אותו על ההתרשלות שלו בנהיגה שלו ואני לא אדבר על מספר ההרוגים.

עבד אל חכים חאג' יחיא: אני מבקש לשמוע גם מהמפכ"ל מה העלות התקציבית של היחידה הזו, כי חשוב לנו - - -

אלי אלאלוף: קיבלנו, קיבלנו.

עבד אל חכים חאג' יחיא: אני יודע, אני רוצה שכולם ישמעו, גם היות שזה משודר וכולם יידעו, שאנחנו נדע מבחינת הממשלה, ואלי, סליחה, אתה חלק מהממשלה, אבל אני רוצה שיידעו - - -

אלי אלאלוף: זה לא בושה, זה אפילו כבוד.

עבד אל חכים חאג' יחיא: אני אומר לך, שיידעו על איזה סכום אנחנו מדברים.

עבד אל חכים חאג' יחיא: זאת אומרת מה העלות של הקמת היחידה הזו וכדי להתחיל להתניע את הנושא הזה, שאנשים יתחילו לחשוש.

עבד אל חכים חאג' יחיא: כי בעניין תאונות העבודה בבניין אנשים עוברים לסדר היום.

עבד אל חכים חאג' יחיא: זה עוד מודעה שאתה רואה או קורא, ואתה עובר לדף הבא ואתה עובר לאתר הבא וכאילו שום דבר לא קרא, כי אנחנו מדברים על משפחות.

עבד אל חכים חאג' יחיא: זה לא רק הנפגע, אלא גם כל החיים של המשפחה שלו משתנים דרסטית.

עבד אל חכים חאג' יחיא: אני לא רוצה להאריך, אבל אני מקווה שאנחנו נצא מפה – ובזה אני מסכים – אני רוצה שיגיעו מהר מאד לשטח, יתשאלו את האנשים שנמצאים שם.

עבד אל חכים חאג' יחיא: תחת הטראומה הם יגידו את האמת.

עבד אל חכים חאג' יחיא: אחרי זה הם יוצאים, אני לא הייתי ואני לא הייתי ואני לא הייתי ופתאום אתה לא תמצא את מי לחקור וזה יגיע לפרקליטות, כי גם עם פרקליט המדינה אנחנו ישבנו.

עבד אל חכים חאג' יחיא: זה יגיע לפרקליטות, שם יגידו תשמע, אין לי תיק, איך אני אגיע לבית משפט?

עבד אל חכים חאג' יחיא: כי עם הנתונים שיש להם בתוך התיק לא יכולים להרשיע.

עבד אל חכים חאג' יחיא: תודה רבה.

עבד אל חכים חאג' יחיא: אני מקווה לעבודה פורייה ואנחנו מוכנים לעזור בכל דבר.

אלי אלאלוף: תודה.

אלי אלאלוף: חברים, סליחה, אני נאלץ לבקש מכולכם לקצר קצת.

אלי אלאלוף: למרות שאתה איש המקצוע היחיד בכנסת.

עבד אל חכים חאג' יחיא: המהנדס.

אלי אלאלוף: הוא הרי מהנדס הבניין היחיד בכנסת, חבר הכנסת עבד אל חכים חאג' יחיא.

אלי אלאלוף: כדאי לכבד.

<קריאה: חסרים הרבה מאד מהנדסים אזרחיים במדינת ישראל.

אלי אלאלוף: נכון, אבל הוא טוב פה, תשאיר אותו פה.

אלי אלאלוף: בבקשה, חבר הכנסת דב חנין, בקיצור, כי אני אפסיק אחרי כמה חברי כנסת ואני רוצה לעבור הלאה, ברשותכם.

דב חנין: תודה לך אדוני יושב הראש, אדוני המפכ"ל.

דב חנין: אני ער לעומס הגדול שיש על משטרת ישראל במגוון מאד גדול של נושאים ומשימות.

דב חנין: אנחנו בעצם היום בישיבה הזאת באים ואומרים לכם ולך, אנחנו רוצים להטיל עליכם עוד מטלה, עוד משימה, כי אנחנו נמצאים במצב מאד מאד קשה.

דב חנין: דיברו חברי על המאמץ שנעשה גם בכנסת וגם בציבור, כדי להתמודד עם האסון הזה של תאונות העבודה בענף הבנייה, ואין ספק שבעיקר גם בזכות מאמץ מאד גדול של פעילות ופעילים של אזרחים וארגונים וקבוצות שעושות מלאכה מאד חשובה בנושא הזה, המודעות לנושא הזה מאד מאד עלתה.

דב חנין: אבל במבחן התוצאה אנחנו נכשלנו.

דב חנין: אנחנו נבחנו במבחן התוצאה כי עשרות אנשים בשנה נהרגים בתאונות עבודה בענף הבניין וזו תוצאה בלתי נסבלת.

דב חנין: היכן הבעיה: הבעיה נמצאת בכך שבשטח התחושה היא שאין דין ואין דיין.

דב חנין: אנחנו מסתובבים במקומות עבודה.

דב חנין: בכל ביקור שלנו במקום עבודה אנחנו רואים הפרות של נורמות שאם הן היו מתקיימות, אם הן היו נשמרות, חיים היו מוגנים.

דב חנין: למה זה קורה?

דב חנין: זה קורה מכיוון שבמציאות היום במדינת ישראל, על כל פקח שצריך לפקח על הבטיחות, יש כמה מאות אתרי בנייה על כך פקח.

דב חנין: זה אומר שבממוצע הוא מגיע אחת לשנה לאתר, או אחת לשנתיים.

דב חנין: מה תפקידה של המשטרה בעניין הזה?

דב חנין: אנחנו היום ניהלנו דיונים בוועדה אחרת של הכנסת על עבירות ההמתה.

דב חנין: יש עבירה הרי של המתנה ברשלנות, רשלנות שבגללה אנשים מתו, נהרגו.

דב חנין: כמה אנשים היום נמצאים בבתיה סוהר במדינת ישראל בגלל תאונות עבודה?

דב חנין: התשובה היא אפס, למרות שאנשים נהרגים ולמרות שברור לנו שיש כאן רשלנות.

דב חנין: התפקיד של המשטרה – ואני לא חושב שהמשטרה יכולה ללכוד את כל הרשלנים – אבל אם אנחנו ניצור מצב שאנשים שמבצעים עבירות של רשלנות חמורה, שבגללן נגרמות תאונות עבודה ואנשים נהרגים, אנשים כאלה יגיעו לכלא – אנחנו נהיה במצב אחר לחלוטין.

דב חנין: המחקרים מראים שהדבר שהכי מרתיע עבריינים מלבצע פעולה עבריינית, הוא הסיכוי שהם יתפסו.

דב חנין: אבל כאשר אנחנו נמצאים במצב שיש פקח אחד על 700 אתרי בנייה, הסיכוי שאנשים יתפסו על עבירות רשלנות הוא מאד מאד נמוך.

דב חנין: משפט אחרון על נושא היחידה המקצועית.

דב חנין: המהלך של הקמת יחידה ייעודית שתטפל בעבירות בנייה ובעבירות בטיחות בענף הבנייה, הוא מהלך קריטי.

דב חנין: אני לא חושב שאפשר להטיל את המשימה הזו על שוטרים שלא מתמצאים באיך אתה בנייה מתנהל, שאין להם ידע טכני, שלא קיבלו איזו שהיא הכשרה מקצועית כזו או אחרת.

דב חנין: שלא קיבלו הדרכה או הכשרה מתאימה.

דב חנין: לכן אדוני המפכ"ל, הפנייה שלנו מכאן – ואני יודע שזו גם העמדה המקצועית של המשטרה – אנחנו מוכנים גם מהצד שלנו להפעיל את הלחץ, לגרום ליחידה הזאת לצאת לדרך השנה.

אלי אלאלוף: תודה רבה.

מיקי רוזנטל: אני לא אחזור על מילה שמישהו אחר אמר.

מיקי רוזנטל: קודמי צודקים.

מיקי רוזנטל: אני רוצה להודות לחבר הכנסת מיקי לוי על היוזמה לעשות יום לכבוד המשטרה.

מיקי רוזנטל: יש לנו משטרה אחת ואנחנו מאד גאים בה.

אלי אלאלוף: אומרים תודה לפני הסוף?

אלי אלאלוף: אומרים תודה רק בסוף, לא באמצע.

מיקי רוזנטל: לא, אני כבר אומר את הכל.

מיקי רוזנטל: אני כבר הייתי מסיים.

<קריאה: ולא באים בידיים ריקות.

מיקי רוזנטל: טוב, אז אני אומר לך ככה, אדוני המפכ"ל: המשטרה לעולם, כמו הכנסת, אגב, תיחשב לפי האיש הגרוע בשירות וגם הדימוי של הכנסת הוא אותו דבר.

מיקי רוזנטל: יש פה הרבה אנשים שעובדים קשה ועושים עבודה רצינית, אבל הפרחח התורן תמיד יקבע את דימוי הכנסת או האנשים שסרחו חלילה והמשטרה זה אותו דבר.

מיקי רוזנטל: אז אנחנו רוצים להגיד שרוב השוטרים והקצינים במשטרה הם אנשים טובים ומקצועיים ונותנים את נשמתם לעניין הזה וצריך להרחיק את אלה שסרחו, כמו שאתה מנסה לעשות מפעם לפעם וחשוב לנו שתהיה לנו משטרה שאנחנו גאים בה.

מיקי רוזנטל: יש עליה התקפות רבות מצד גורמים אינטרסנטיים.

מיקי רוזנטל: אנחנו מבטיחים שאנחנו כאן בשביל להגן עליכם ואתם צריכים להגן על הדמוקרטיה הישראלית, זה תפקידכם ותודה רבה.

אלי אלאלוף: איימן, בבקשה.

מיקי רוזנטל: זה היה קצר?

אלי אלאלוף: כל הכבוד.

אלי אלאלוף: אני בדרך כלל נותן נשיקות, אבל לא בפומבי.

מיקי רוזנטל: לא חשוב, אתה חייב לי אחת.

איימן עודה: כבוד יושב הראש, כבוד מפכ"ל המשטרה רב ניצב רוני אלשייך, אני מצטרך לכל מה שנאמר.

איימן עודה: ביקשתי שמות של חמישה אנשים שנהרגו בענף הבנייה מאז תחילת השנה, אז הנה הם השמות: בהא עדנאן כנעאן, איברהים יוסף ראמי, מועיד סאלים נאצר, פועל זר מסין, אין לו שם לצערי הרב ושלשום נהרג שאהין בידה מכבול.

איימן עודה: כלומר ארבעה ערבים, אזרחי המדינה ופועל זר אחד.

איימן עודה: אני חושב שבעובדה הזו טמון דבר מאד מאד מסוכן ואני פונה אליכם, אל שניכם.

איימן עודה: למה אני פונה אליך, בן אדם יקר, אלי אלאלוף, שאני מאד מעריך אותך?

איימן עודה: אני חושב שגם יושב ראש המפלגה שלך, כחלון, שרוצה להאיץ את הבנייה וחשוב לו שמחירי הבניין לא יעלו, זה עולה לפועלים בדמם.

איימן עודה: זה דבר שצריך למצוא את האיזון הנכון.

איימן עודה: העיקר זה לא מחיר הבנייה, העיקר זה חיי הפועל, הבן אדם.

איימן עודה: זה הדבר העיקרי.

איימן עודה: אני בטוח שאתה ואני עוד נדע לשבת ולמצוא נוסחה טובה וחשובה, כי הדבר העיקרי זה חיי הבן אדם.

איימן עודה: אדוני המפכ"ל רוני אלשייך, אני חושב שלהקים יחידה, במיוחד בנושא הזה, זה דבר מאד מאד נחוץ.

איימן עודה: אנחנו חייבים לפעול ולתקן את המעוות.

איימן עודה: תודה רבה.

אלי אלאלוף: תודה איימן.

אלי אלאלוף: בבקשה, מוטק'ה, קצר.

מרדכי יוגב: קודם כל תודה, היום הוא חשוב ואני רוצה לשמוע ולכן אני רק אומר דבר אחד, שאני מבקש ליזום וגם ההצעה הזאת להקמת יחידה לחקירה, ודאי שהיא תצטרך להיות מקצועית, גם היא חשובה.

מרדכי יוגב: אני מקבל פה את כל עמדת חברי.

מרדכי יוגב: נאבדים בו חיי אדם ויש צורך למקד חקירה.

מרדכי יוגב: אני רוצה לגעת בעוד נושא אחד שאני רוצה ליזום בו דיון פה.

מרדכי יוגב: לא הצלחנו בעקבות עצירה של יושב ראש מפלגתך, שר האוצר כחלון, להשוות את שכרם של שוטרי מרחב קדם ותחנת דוד במזרח ירושלים לשכרם של שוטרי מחוז ש"י.

מרדכי יוגב: הם עומדים בקו ראשון, במחוז ש"י יש שוטרים בקו שני, חיילים מגנים עליהם.

מרדכי יוגב: מגיע להם ששכרם לפחות יושווה.

מרדכי יוגב: הוא נתן להם דמי חנוכה בחנוכה, של 5,000 שקלים, אבל זה קצת צחוק מעבודה.

מרדכי יוגב: מגיע להם ששכרם יושווה, בין אם זה בחוק שיזמנו והוא עצר אותו בוועדת שרים, בין אם זה פשוט שיחליטו.

מרדכי יוגב: עלות 9.5 מליון שקלים לשנה.

מרדכי יוגב: אני גם אשתדל ליזום דיון בוועדה, כי כך ראוי שיהיה לטובת שוטרי מרחב קדם ותחנת דוד במחוז ירושלים.

מרדכי יוגב: יותר מאשר אני רוצה לדבר, אני רוצה לשמוע.

מרדכי יוגב: תודה.

אלי אלאלוף: תודה.

אלי אלאלוף: אתה מפתיע עם הנושא שאתה מעלה, אבל זה דורש באמת דיון, או לפחות גישושים כדי לפתור את הבעיה.

אלי אלאלוף: אדוני המפכ"ל, כבוד לנו שאתה איתנו.

אלי אלאלוף: בבקשה.

<מפכ"ל המשטרה רב-ניצב רוני אלשייך: כן, אני רוצה להתחיל מהכלל אל הפרט, כדי להבין גם ואני סקרתי את זה בפניכם כשנפגשנו, לפחות הרגשתי שאתם מתפרצים לדלת פתוחה, במובן של המשטרה, כמובן עשייתכם היא חשובה ביתר המסדרונות, אבל בגישה של המשטרה.

<מפכ"ל המשטרה רב-ניצב רוני אלשייך: יש איזו אמירה שאנחנו נוהגים להגיד אותה שנים רבות, שמשטרת ישראל זה חדר המיון של החברה הישראלית.

<מפכ"ל המשטרה רב-ניצב רוני אלשייך: בחדר מיון אני לא בוחר מי בא, הכל נשפך עליה.

<מפכ"ל המשטרה רב-ניצב רוני אלשייך: כל מה שכושל נשפך על המשטרה.

<מפכ"ל המשטרה רב-ניצב רוני אלשייך: אם מישהו נפלט ממערכת החינוך, המשטרה פוגשת אותו – בלילה, ביום, בהתפרצות, בכל מיני מקומות.

<מפכ"ל המשטרה רב-ניצב רוני אלשייך: אם הרווחה כשלה – המשטרה פוגשת את ההומלסים ואת הנרקומנים והכל בחדר המיון של המשטרה; וכמובן אם הבקרה על תחום הבנייה כושלת – אז המשטרה פוגשת גם את זה, כי בסוף עבירה זו עבירה זו עבירה, אז הנה, קוראים למשטרה.

<מפכ"ל המשטרה רב-ניצב רוני אלשייך: הגישה שלנו בדרך כלל ואני חושב שהיא מוכיחה את עצמה ככל שאנחנו משכללים את הגישה הזאת, זה לא לחכות בחדר המיון למי שקורא לנו או למי שאנחנו פוגשים אותו, לפעמים הוא אפילו לא יכול לקרוא, לצערנו, אלא לנסות תמיד ללכת צעד וצעד ושני צעדים אחורה, ובדרך כלל זה מחייב אותנו לעשות שותפויות, מפני שזה מחייב אותנו לטפל בנושאים שהם לא ממש ממש אחריות של המשטרה, לפחות לא אחריות קלאסית או מלאה של המשטרה ואנחנו יוצאים שותפויות.

<מפכ"ל המשטרה רב-ניצב רוני אלשייך: זה נכון בכל דבר.

<מפכ"ל המשטרה רב-ניצב רוני אלשייך: לכן משטרת ישראל נמצאת בגני הילדים, בבתי הספר, בתנועות נוער, בנושאים שאתה אומר מה הקשר למשטרה?

<מפכ"ל המשטרה רב-ניצב רוני אלשייך: אבל אם היא רוצה להרחיק מישהו מליפול עליה בחדר המיון ולהציל אותו שני צעדים קודם, היא צריכה למצוא את השותף הנכון על מנת לעשות את זה.

<מפכ"ל המשטרה רב-ניצב רוני אלשייך: זה מכניס אותנו גם לוואקומים, שלפעמים אנחנו מוצאים את עצמנו לבד וזה עניינה של הוועדה הזאת.

<מפכ"ל המשטרה רב-ניצב רוני אלשייך: אני אתן רק דוגמא.

<מפכ"ל המשטרה רב-ניצב רוני אלשייך: בכל מה שקשור בבטיחות באירועים, אנחנו נכנסנו לוואקום.

<מפכ"ל המשטרה רב-ניצב רוני אלשייך: אין לנו היום אפילו הגדרה מי הוא קצין בטיחות, שצריכה להינתן על ידי המשרד הרלבנטי והמשרד הרלבנטי הזה לא נתן את ההגדרה הזו.

<מפכ"ל המשטרה רב-ניצב רוני אלשייך: זאת אומרת היום, קצין משטרה שמאשר אירוע ואם מישהו מביא קצין בטיחות, אני לא יודע להגיד אם קצין הבטיחות הזה עומד באיזה סטנדרט לאומי כזה או אחר ואני צריך לאשר את האירוע על סמך חתימת קצין הבטיחות.

<מפכ"ל המשטרה רב-ניצב רוני אלשייך: ובסופו של דבר בטיחות זה לא בדיוק המקצוע של המשטרה.

<מפכ"ל המשטרה רב-ניצב רוני אלשייך: אז נכון,יש פה אנשים ותיקים ויושבים פה ממ"זים, יושבים פה קצינים שטיפלו באלפי אירועים ועם הזמן בכל דבר אתה נהיה מומחה, אבל זה כניסה לואקום.

<מפכ"ל המשטרה רב-ניצב רוני אלשייך: אנחנו אוהבים לעשות שותפויות, אנחנו לא ממש אוהבים להיכנס לוואקומים, שבהם אנחנו נשארים לבד ופתאום האחריות עלינו בנושאים שזה לא האזור המקצועי של המשטרה.

<מפכ"ל המשטרה רב-ניצב רוני אלשייך: ויש נושאים כאלה לצערי.

<מפכ"ל המשטרה רב-ניצב רוני אלשייך: אנחנו לא בורחים.

<מפכ"ל המשטרה רב-ניצב רוני אלשייך: כי אם אנחנו נברח מאירועים, אז יהיו אסונות - - -

עבד אל חכים חאג' יחיא: מי יישאר בזירה?

<מפכ"ל המשטרה רב-ניצב רוני אלשייך: מי יישאר - אז אנחנו מתנהגים כמו מבוגר אחראי וזה לא פשוט.

<מפכ"ל המשטרה רב-ניצב רוני אלשייך: לוקח על עצמו מפקד מחוז, הוא חותם על אירוע והוא צריך לתת את ההסברים.

<מפכ"ל המשטרה רב-ניצב רוני אלשייך: ובהפגנה הוא יגיד אני לא מאשר את הבמה הזאת שלא עברה אישור ואת החיבור הפרוביזורי של החשמל.

<מפכ"ל המשטרה רב-ניצב רוני אלשייך: הוא לא חשמלאי והוא לא קונסטרוקטור, אבל בסופו של דבר הוא לוקח את האחריות.

<מפכ"ל המשטרה רב-ניצב רוני אלשייך: יכול להיות שקצין הבטיחות הזה לא גמר בגרות.

<מפכ"ל המשטרה רב-ניצב רוני אלשייך: לא יודע.

<מפכ"ל המשטרה רב-ניצב רוני אלשייך: לא יודע.

<מפכ"ל המשטרה רב-ניצב רוני אלשייך: אז זה ככה מהכלל אל הפרט.

אלי אלאלוף: לא לנחם אותך, יש הצעת חוק בדרך בנושא.

<מפכ"ל המשטרה רב-ניצב רוני אלשייך: אני מאד מקווה שהוועדה הזאת תרים את הכפפה, מפני שחשוב שנעשה סדר, מפני שדין ודיין זה שני רבדים.

<מפכ"ל המשטרה רב-ניצב רוני אלשייך: רובד אחד הרגולציה.

<מפכ"ל המשטרה רב-ניצב רוני אלשייך: חייב להיות דין ברגולציה, לפני שזה הופך להיות איזו עבירה פלילית.

<מפכ"ל המשטרה רב-ניצב רוני אלשייך: בקרה על כל מה שהמדינה הזו מחייבת.

<מפכ"ל המשטרה רב-ניצב רוני אלשייך: אם כתוב שצריך להיות אחת, שתיים, שלוש, מישהו צריך לבדוק את זה ברמה סבירה של בקרה.

<מפכ"ל המשטרה רב-ניצב רוני אלשייך: כמובן לא אחד לאחד, אבל ברמה סבירה.

<מפכ"ל המשטרה רב-ניצב רוני אלשייך: דגימה כזאת, בקרה כזאת, חתך כזה, חתך כזה.

<מפכ"ל המשטרה רב-ניצב רוני אלשייך: אבל האדם שפועל בשטח, רמת הרגולציה מחייבת אותו.

<מפכ"ל המשטרה רב-ניצב רוני אלשייך: חוץ מזה יש את הרף הפלילי שבו אנחנו צריכים, או חייבים להיות מעורבים ואנחנו מוכנים גם להיות שותפים לרף היותר נמוך, כדי שתהיה הרתעה וכו' וכו'.

<מפכ"ל המשטרה רב-ניצב רוני אלשייך: בכל נושא אני אומר.

<מפכ"ל המשטרה רב-ניצב רוני אלשייך: אני כרגע מדבר עדיין ברמת ההכללה.

<מפכ"ל המשטרה רב-ניצב רוני אלשייך: אבל לצערי אנחנו מוצאים את עצמנו לא פעם לבד וזה לא תקין במדינה דמוקרטית, כי אנחנו בסוף לא המשרד הממשלתי של כל משרדי הממשלה.

<קריאה: אנחנו לא כולבו.

<מפכ"ל המשטרה רב-ניצב רוני אלשייך: וזה נכון שבקצה אנחנו נטפל.

<מפכ"ל המשטרה רב-ניצב רוני אלשייך: כשיקראו לנו נטפל ואם יש פה עבירה, אנחנו נטפל בה.

<מפכ"ל המשטרה רב-ניצב רוני אלשייך: לכן אני אנסה לעשות סדר בעניין הזה ולהגיד עוד מילה אחת שהיא חשובה.

<מפכ"ל המשטרה רב-ניצב רוני אלשייך: האבסורד הזה, שבו מדינת ישראל מוציאה הוצאות עצומות ומתקשה לתת חלק זעום מזה לגורם אחר, שיחסוך לה את ההוצאות האלה, אנחנו פוגשים אותו יום יום, שעה שעה בהרבה מאד מרכיבים.

<מפכ"ל המשטרה רב-ניצב רוני אלשייך: רק קחו את נושא תאונות הדרכים.

<מפכ"ל המשטרה רב-ניצב רוני אלשייך: אנחנו יודעים היום לחשב כמה עולה תאונת דרכים.

<מפכ"ל המשטרה רב-ניצב רוני אלשייך: לא נעים להגיד – כמה עולה הרוג או פצוע – בכסף, עוד לפני שהגענו לנושא היותר כאוב, שהוא בסוף אנשים שלא חוזרים הביתה ושהמשפחות שלהם נהרסות.

<מפכ"ל המשטרה רב-ניצב רוני אלשייך: אפילו בכסף אנחנו יודעים למדוד את זה ועדיין מתקשים לשכנע, לשים מספיק משאבים כדי לצמצם את המשאבים שה-RY שלהם, החזר ההשקעה – זריז ביותר אפילו באותה שנה.

<מפכ"ל המשטרה רב-ניצב רוני אלשייך: תראו את המספרים.

<מפכ"ל המשטרה רב-ניצב רוני אלשייך: נו, באמת, זה 14 מיליון שקלים וחלק גדול מזה זה חד פעמי והשוטף הוא סביב ה-9 מיליון שקלים.

<מפכ"ל המשטרה רב-ניצב רוני אלשייך: זה ממש בדיחה ובכל זאת אנחנו מתקשים לשכנע ולפעמים זה - - -

עבד אל חכים חאג' יחיא: אז העלות היא 14 מיליון שקלים, זה העלות של ההקמה.

אלי אלאלוף: כן.

<מפכ"ל המשטרה רב-ניצב רוני אלשייך: עלות ההקמה באותה שנה ומרגע זה 9 מיליון שקלים.

<מפכ"ל המשטרה רב-ניצב רוני אלשייך: זה באמת באמת בדיחה בהקשר הזה.

עבד אל חכים חאג' יחיא: כן, רציתי שאתה תשמיע את זה.

עבד אל חכים חאג' יחיא: אני מכיר את המספרים.

<מפכ"ל המשטרה רב-ניצב רוני אלשייך: ברור.

<מפכ"ל המשטרה רב-ניצב רוני אלשייך: עכשיו אני אומר ככה: למרות שהקמת יחידה כזאת, מבלי שיש רגולציה, זאת אומרת מבלי שיש פקחים שעושים את העבודה השוטפת, שזה לא משטרה, שזה פיקוח של המשרד הרלבנטי וזה ידוע על איזה משרד אנחנו מדברים - - -

אלי אלאלוף: העבודה.

<מפכ"ל המשטרה רב-ניצב רוני אלשייך: למרות שזה, אני בכל זאת נותן משקל משמעותי להקמת היחידה הזאת ולכן אנחנו גם הסכמנו לרוץ, לקדם.

<מפכ"ל המשטרה רב-ניצב רוני אלשייך: תיכף אני אדבר מה אפשר לעשות כדי לזרז את העניין הזה מכמה בחינות, אבל אני אעיר הערה.

<מפכ"ל המשטרה רב-ניצב רוני אלשייך: בוודאי שהם יהיו מקצועיים.

<מפכ"ל המשטרה רב-ניצב רוני אלשייך: אף אחד לא מעלה על הדעת, כמו שיש לנו חוקרים בנושא עבירות כלכליות, אז הם מומחים לעבירות כלכליות למשקלם באולם סגור.

<מפכ"ל המשטרה רב-ניצב רוני אלשייך: כלומר זה מה שהם ילמדו לעשות.

<מפכ"ל המשטרה רב-ניצב רוני אלשייך: מקצוע חוקר מתמחה במה שהוא חוקר.

<מפכ"ל המשטרה רב-ניצב רוני אלשייך: זה בדיוק הרעיון של ההקמה של היחידה הזאת.

<מפכ"ל המשטרה רב-ניצב רוני אלשייך: אם כל פעם זה ייפול על איזו תחנת משטרה, ככה זה נראה.

<מפכ"ל המשטרה רב-ניצב רוני אלשייך: אם בסוף יש יחידה שזה מה שהיא עושה, אז ברור לחלוטין שהיא הופכת להיות מקצועית.

<מפכ"ל המשטרה רב-ניצב רוני אלשייך: מכשירים את האנשים.

<מפכ"ל המשטרה רב-ניצב רוני אלשייך: מביאים אנשים מעולמות תוכן, עם רקע אקדמי רלבנטי כדי שהם יהיו מקצועיים בתחום הזה.

<מפכ"ל המשטרה רב-ניצב רוני אלשייך: ויש לנו את העניין הזה בהרבה מאד נושאים אחרים ואל דאגה, לא נשים שם שוטרים שלא יודעים את תפקידם, רק בשביל להגיד עשינו.

<מפכ"ל המשטרה רב-ניצב רוני אלשייך: יהיו שם שוטרים מקצועיים.

<מפכ"ל המשטרה רב-ניצב רוני אלשייך: מה בכל זאת עושה פעילות של יחידה כזאת כדי למקסם את האימפקט, עוד לפני שיש לנו באמת בקרה אפקטיבית של פקחים בכל אתר ואתר.

<מפכ"ל המשטרה רב-ניצב רוני אלשייך: ראשית אני מסכים, הרתעה, אבל מעבר לזה, זה מאפשר לנו להכיר את הבעיות ואת הפרצות המרכזיות.

<מפכ"ל המשטרה רב-ניצב רוני אלשייך: זה מאפשר לנו לבוא כמשטרה, כשאנחנו רואים את התמונה הכוללת ממקום אחד, כי מישהו קם בבוקר וזה מה שהוא עושה.

<מפכ"ל המשטרה רב-ניצב רוני אלשייך: הוא לא עושה דברים אחרים.

<מפכ"ל המשטרה רב-ניצב רוני אלשייך: אז הוא רואה את התמונה הכוללת.

<מפכ"ל המשטרה רב-ניצב רוני אלשייך: הוא יכול לבוא ולדפוק בדלת של הוועדה ולהגיד מה צריך לעשות בתחום הרגולציה.

<מפכ"ל המשטרה רב-ניצב רוני אלשייך: איזה דברים צריך לשנות, איזה פרצות צריך לסגור, מה צריך לעשות – מזווית ההתבוננות של המשטרה וזה מאד חשוב, כי נכון להיום היא לא קיימת.

<מפכ"ל המשטרה רב-ניצב רוני אלשייך: הדבר השני, זה מאפשר לנו לעשות מבצעים יזומים ושהם כשלעצמם מייצרים הרתעה.

<מפכ"ל המשטרה רב-ניצב רוני אלשייך: אני ארחיק עדות.

<מפכ"ל המשטרה רב-ניצב רוני אלשייך: אנחנו עושים למשל מבצעים יזומים על מכוני הרישוי ומגלים שם שיש רישיונות רכב שניתנים מבלי שהרכב אפילו התקרב לזירת מכון הרישוי.

<מפכ"ל המשטרה רב-ניצב רוני אלשייך: אז ברור לחלוטין שתופסים עבריינים, פתאום מסתבר שזה כבר לא קייטנה ובשביל להחזיק מכון רישוי כבר אי אפשר רק לבוא ולעשות חתימות ולגרוף כסף מבלי לבדוק את הרכב ומי שצריך עומד לדין וכל האחרים יראו וייראו.

<מפכ"ל המשטרה רב-ניצב רוני אלשייך: ואלמלא מוראה של מלכות – איש את רעהו חיים בלעהו.

<מפכ"ל המשטרה רב-ניצב רוני אלשייך: אנחנו יודעים מה הדינאמיקה שנוצרת כשיודעים שיש אזור פרוץ ואף אחד לא מחכה שם.

<מפכ"ל המשטרה רב-ניצב רוני אלשייך: אז המשטרה שמבינה את הזירה, מתחילה להבין את הפרצות ועושה מבצעים יזומים, מייצרת הרתעה עוד לפני שיש הרוגים, כי בעצם העניין, שנניח לצורך העניין – ואני לא נותן פה רעיונות לצד השני לפצח אותנו – אבל אנחנו נדע להיות פועלים ונדע להיות קבלנים ונדע להיות היכן שצריך כדי להבין את התוצאה; והחשיבה הזאת היא חשיבה משטרתית קלאסית ואנחנו יודעים לטפל בה ויחידה כזאת תיזום את זה והיא ללא ספק תשיג הרתעה.

<מפכ"ל המשטרה רב-ניצב רוני אלשייך: אני לא חושב שהמבחן הוא רק אלה.

<מפכ"ל המשטרה רב-ניצב רוני אלשייך: בסופו של דבר כל המחקרים הקרימינולוגיים מראים ודאות שאתה תיתפס – זה מרתיע, מהירות - זה מרתיע, לאו דווקא חומרת העונש.

<מפכ"ל המשטרה רב-ניצב רוני אלשייך: והיות ואנחנו נמצאים בעולם כלכלי, יידע הקבלן שאם הוא חוסך כסף – הוא יפסיד כסף.

<מפכ"ל המשטרה רב-ניצב רוני אלשייך: זה מה שהוא צריך לדעת.

<מפכ"ל המשטרה רב-ניצב רוני אלשייך: זה לא אומר, יש דברים שצריך לשלם עליהם ברף אחר - - -

עבד אל חכים חאג' יחיא: בטיחות זה כסף.

<מפכ"ל המשטרה רב-ניצב רוני אלשייך: בסוף זה כסף.

<מפכ"ל המשטרה רב-ניצב רוני אלשייך: אם אתה חוסך בבטיחות ואתה תפסיד, אז תפסיק לחסוך בבטיחות.

<מפכ"ל המשטרה רב-ניצב רוני אלשייך: וכולנו רוצים לא שיהיו אנשים בכלא, כולנו רוצים שלא יפלו אנשים מהפיגומים, שהמנופים לא יפלו כמו במדינת יום שלישי.

<מפכ"ל המשטרה רב-ניצב רוני אלשייך: ובסוף זה גם לא נופל על הפועלים, אלא נופל על הכביש, על מכוניות, על גן ילדים חלילה וכו' וכו'.

<מפכ"ל המשטרה רב-ניצב רוני אלשייך: כלומר זה מה שאנחנו רוצים.

<מפכ"ל המשטרה רב-ניצב רוני אלשייך: אז לכן אני מאמין – ושוב אני אומר – כשאנחנו נהיה בזירה ותהיה לנו תמונה אינטגרטיבית – גם תשמעו אותנו מה אנחנו אומרים על החקיקה ומה אנחנו חושבים שצריך לשנות והיכן צריך להחמיר והיכן צריך לתת דברים אחרים.

<מפכ"ל המשטרה רב-ניצב רוני אלשייך: כי בסוף למישהו במשטרת ישראל תהיה התמונה הכוללת, תהיה לו ההבנה איפה זה נמצא וגם לנו יהיה say, מה אנחנו חושבים שצריך לעשות כדי שהעולם הזה יהיה עולם טוב יותר.

<מפכ"ל המשטרה רב-ניצב רוני אלשייך: ואחרי כל זה כמובן אפקטיביות החקירה תהיה מקצועית יותר.

<מפכ"ל המשטרה רב-ניצב רוני אלשייך: אנחנו לא חושבים שאנחנו נהיה מקצוענים בטופ 7, לכן אנחנו גם בונים את זה עם יכולת להסתייע במומחים הגדולים של התחום, לאו דווקא בגיוסם לתוך המשטרה, אלא דווקא במיקור חוץ.

<מפכ"ל המשטרה רב-ניצב רוני אלשייך: גם היום אנחנו עושים את זה ויש לנו חברות.

<מפכ"ל המשטרה רב-ניצב רוני אלשייך: אנחנו עובדים עם הטכניון ועם חברות אחרות, שמביאות את המומחים.

<מפכ"ל המשטרה רב-ניצב רוני אלשייך: הרי אנחנו לא רוצים להגיע למצב שמומחה חיצוני יבוא לבית המשפט ובסוף יפיל את התיק כי הוא לצורך העניין מומחה של 30 ו-40 שנה, וכנראה המשכורת המשטרתית שניתן לו, בטח אם לא טופלו ה-7%, כנראה לא נצליח לתת לו משכורת כמו שהוא מקבל בעולם בחוץ, ועדיין יכולים לשכור את שירותיו.

<מפכ"ל המשטרה רב-ניצב רוני אלשייך: אבל האנשים יצטרכו להיות מקצועיים כדי לצרוך את הידע, מה שנקרא של הפרונט, של חזית הידע במדינת ישראל ולכן אנחנו בונים את זה כפי שאנחנו בונים את זה, כדי לייצר את הדבר.

<מפכ"ל המשטרה רב-ניצב רוני אלשייך: אנחנו יודעים לעשות פעילות משולבת עם עולמות אחרים.

<מפכ"ל המשטרה רב-ניצב רוני אלשייך: יש לנו מודלים כאלה כמעט בכל תחום, גם עם משרדי הממשלה, גם עם יחידות בתוך הפרקליטות, גם עם יחידות אכיפת חוק אחרות במדינת ישראל, אם זה רשות המיסים והרשות לאיסור הלבנת הון ואנחנו יודעים לעבוד בשותפויות.

<מפכ"ל המשטרה רב-ניצב רוני אלשייך: זו מהותה של המשטרה, בגלל שהיא אחראית על הכל, בהכל מכל כל, אז היא מייצרת את השותפויות.

<מפכ"ל המשטרה רב-ניצב רוני אלשייך: עכשיו מה לעשות כדי לזרז את זה.

<מפכ"ל המשטרה רב-ניצב רוני אלשייך: נורא פשוט.

<מפכ"ל המשטרה רב-ניצב רוני אלשייך: אם יהיה סיכום גם על שנת 2019, אפשר להתחיל לקדם אותו.

<מפכ"ל המשטרה רב-ניצב רוני אלשייך: בסדר?

<מפכ"ל המשטרה רב-ניצב רוני אלשייך: כמובן שאני אשמח שיהיה סיכום לשנת 2018, אבל בלי סיכום על שנת 2019 – אנחנו לא יכולים - - -

עבד אל חכים חאג' יחיא: אתה אומר שעדיין אין סיכום.

<מפכ"ל המשטרה רב-ניצב רוני אלשייך: אין עוד סיכום, כי תקציב שנת 2019 עוד לא סוכם.

<מפכ"ל המשטרה רב-ניצב רוני אלשייך: לא סוכם במשרד לביטחון פנים מה קורה.

<מפכ"ל המשטרה רב-ניצב רוני אלשייך: אנחנו עוד לא יודעים מה יש למשטרה - - -

אלי אלאלוף: אם אני יכול להרגיע אותך, אבל אל תירגע, זה הכוח שלך לא להיות רגוע.

<מפכ"ל המשטרה רב-ניצב רוני אלשייך: כן.

אלי אלאלוף: יש לנו, אני באופן אישי מנהל את הדיון עם האוצר והסכמנו שאם זה לא יהיה בהסדרים, אז אנחנו נתמרד קצת.

אלי אלאלוף: קצת.

אלי אלאלוף: אנחנו מאמינים שזה יהיה.

אלי אלאלוף: בחודשיים הקרובים יהיה לנו האישור העקרוני שזה מתוקצב בשנת 2019 - - -

<מפכ"ל המשטרה רב-ניצב רוני אלשייך: ברגע שזה מתוקצב בשנת 2019 - - -

אלי אלאלוף: אז זה המעקב שלי.

אלי אלאלוף: החברים יכולים לבדוק אותי.

<מפכ"ל המשטרה רב-ניצב רוני אלשייך: אנחנו יכולים לעשות מאמץ כדי לזרז את הדברים.

אלי אלאלוף: הכוונה היא לעשות את זה, כי אף אחד לא דחה את זה לא בעבודה ולא במשרד המשפטים.

אלי אלאלוף: אוקיי.

<מפכ"ל המשטרה רב-ניצב רוני אלשייך: זהו.

<מפכ"ל המשטרה רב-ניצב רוני אלשייך: עכשיו נדמה לי שלא צריך, אבל צריך להציג את כל זה?

<מפכ"ל המשטרה רב-ניצב רוני אלשייך: אני חושב שכולנו - - -

אלי אלאלוף: לא, אני חושב שתשאיר לנו, כי מי שמעוניין בפרטי פרטים, אז זה יכול להיות באתר.

אלי אלאלוף: עכשיו תרשה לי לתת רשות לאזרחים לשאול שאלות?

<מפכ"ל המשטרה רב-ניצב רוני אלשייך: בהחלט.

אלי אלאלוף: אוקיי, אז אני אתחיל בדבר מאד כואב, של אמא שאיבדה את בנה.

אלי אלאלוף: ליליאן יושבת פה.

אלי אלאלוף: כשאני קראתי את הבוקר את המסמך שהיא הכינה, אני פשוט נחנקתי ממה שהיא כתבה.

אלי אלאלוף: הבן שלה – היא גרושה – הם שלושה ילדים והבן הבכור, שהחזיק את כל המשפחה, נפל ומת באתר בנייה.

אלי אלאלוף: כבר שנתיים וחצי היא כמעט ולא קיבלה שום עדכון.

אלי אלאלוף: היא קיבלה עדכון על התאונה באמצעות החברים שלו והתיק נכנס למשטרה והמשטרה סגרה את התיק.

אלי אלאלוף: היא לא ידעה.

<מפכ"ל המשטרה רב-ניצב רוני אלשייך: המשטרה או הפרקליטות?

אלי אלאלוף: מה זה היה?

אלי אלאלוף: הפרקליטות סגרה, כן.

אלי אלאלוף: שום הודעה לא הגיעה אליה באופן רשמי, מסודר.

אלי אלאלוף: לכן כשקראתי את זה, אני הייתי מבקש שהגברת תסביר בבקשה את המקרה שלה.

אלי אלאלוף: את מבינה את לחץ הזמן, ברשותך.

<ליליאן זידאן: כן.

<ליליאן זידאן: ג'ואד הבן שלי היה בן 19 והוא נפל מגובה של 23 קומות ובסוף בסוף התיק נסגר מחוסר ראיות.

<ליליאן זידאן: אף אחד במשטרה לא חקר את החברים שלו בעבודה.

<ליליאן זידאן: מה שהיה בעבודה, איך שהוא נפל – הוא היה עובר ממקום למקום על לוח עץ ולוח העץ הזה נשבר והוא נפל למטה.

<ליליאן זידאן: ללא קשירות.

<ליליאן זידאן: ללא בטיחות, לא כלום.

<ליליאן זידאן: ובסוף אין ראיות ואין אף אחד שאשם וככה נסגר התיק.

<ליליאן זידאן: בהתחלה כשידעתי על התאונה שהבן שלי נפל, אני ידעתי מהחברים שלו.

<ליליאן זידאן: אף אחד במשטרה לא פנה אלי וגם במהלך החקירות, במהלך כל השנתיים וחצי, לא ידעתי כלום.

אלי אלאלוף: מה שם החברה שהעסיקה אותו?

אלי אלאלוף: את זוכרת?

<הדס תגרי: האתר היה אתר של סיוון ביצוע.

אלי אלאלוף: של מי?

<הדס תגרי: הקבלנית המבצעת הייתה סיוון ביצוע.

<הדס תגרי: היזמית אזורים.

<הדס תגרי: אתר אזורים, עיר ימים בנתניה.

איל בן ראובן: בן כמה הוא היה?

<ליליאן זידאן: בן 19.

אלי אלאלוף: טוב, זה היה כדי להמחיש כמה כאב יש מאחורי התאונות האלה - - -

<הדס תגרי: וכמה רשלנות יש בניהול של החקירות האלה.

אלי אלאלוף: רק שנבין.

אלי אלאלוף: אני הייתי גם אחרי פטירתו של בוגר בית ספר לרפואה - - -

עבד אל חכים חאג' יחיא: מג'די סאלם.

אלי אלאלוף: מג'די, ואני הייתי אצל ההורים שלו.

אלי אלאלוף: יום אחרי שהוא התחיל לעבוד בזמן מסוים, לפני שהוא מתחיל להיות בסטאז' ברפואה.

אלי אלאלוף: רק שנבין.

אלי אלאלוף: איזה אובדן.

אלי אלאלוף: איזה הרס למשפחה.

אלי אלאלוף: התברר שיש לו רק אחות אחת, אוטיסטית, שהמשפחה הקימה בזכותה, בזכות הילדה הזאת, הוסטל.

אלי אלאלוף: אז תבינו איזה סיפורים יש מאחורי האסונות האלה ולצערי.

אלי אלאלוף: אני חייב להגיד, אנחנו עשינו למשל חוק של סגירת אתרים ביוזמה של שלושתנו וזה נכנס מיד לפעולה.

אלי אלאלוף: יש לנו בדרך פה עוד חוק של קציני הבטיחות.

איל בן ראובן: עוזר בטיחות.

אלי אלאלוף: עוזרי בטיחות.

אלי אלאלוף: יש לנו גם הצעת חוק של מנהלי אתרים, כי גם כן, אתם יכולים לראות, כשאתם מגיעים לאתרים ובמקרה אני לא צריך לסייר באתר, כי אני ישן בבית – כשהבית שלי בבאר שבע, רק 300 וילות בונים מסביבי – ואני לא ראיתי אחד עם קסדה.

אלי אלאלוף: אחד.

אלי אלאלוף: וכבר שנתיים שזה קורה.

אלי אלאלוף: זאת אומרת כל יום אנחנו רואים ובאמת אי אפשר לבוא אליכם בטענות, כי באנו ובצדק למשרד העבודה, כשהיה במשרד הכלכלה ובינתיים התיק, להרגשתי, יותר טוב היום, אבל פחות טוב ממה שצריך.

אלי אלאלוף: זאת אומרת אם אתם – ואי אפשר להמעיט מההשפעה של המשטרה – כשהמשטרה נכנסת למקום זה מיד מחייב רצינות יתר של שאר המערכת.

אלי אלאלוף: שתבינו את זה.

אלי אלאלוף: אי אפשר לבוא אליכם בטענות, אתם ממלאים את התפקיד, אבל שאר המשרדים.

אלי אלאלוף: כשמשרד העבודה מחזיק במשך שנתיים וחצי שאני פה יחד עם החברים, רק 17, עכשיו 18 תקנון – 18 פקחים בשביל 13,000 אתרי בנייה - - -

איל בן ראובן: 14,000 אתרים.

אלי אלאלוף: או 14,000 אתרים, זה רק אומר איזו רשלנות מטורפת של מדינה, לא של גוף, של משרד זה או אחר.

אלי אלאלוף: ולכן כשאנחנו מעיזים בצדק לבקש מכם יותר מעורבות, יותר מהירות, יותר התערבות, זה מפני שאתם הגוף שנותן הרגשה לאזרח שהדברים נלקחו ברצינות על ידי המדינה אפילו, לא רק המשטרה.

אלי אלאלוף: ופה יש לכם תפקיד אדיר, שהוא משנה התנהגויות.

אלי אלאלוף: זה יחייב יותר את משרד העבודה, שהוא שונה ממה שהיה לפני שישה חודשים.

אלי אלאלוף: כלומר תבינו, גם כשהחברים שהולכים ועוזרים בסנגור על התאונות האלה, מרגישים כאילו העסק נרגע, המשטרה הגיעה.

אלי אלאלוף: זה נותן יותר אחריות עליכם.

אלי אלאלוף: זה מפיל עליכם תיק יותר כבד ממה שהחוק היה אמור לחייב אתכם.

אלי אלאלוף: כן, בבקשה.

עבד אל חכים חאג' יחיא: יש לי בקשה מכבוד המפכ"ל.

עבד אל חכים חאג' יחיא: כשיש חקירות משטרה, לשתף את המשפחות, לפחות בכל כמה חודשים – אנחנו עדיין חוקרים, סגרנו את התיק, מה המצב, מה הסטאטוס של התיק של הבן שלי.

עבד אל חכים חאג' יחיא: המשפחה של מג'די סאלם, אותו רופא, שסיים רפואה, היא בקשר איתי כמה פעמים ובישיבות של ועדת המשנה שדנה בנושאים האלה, אני ביקשתי גם מהמשטרה לדעת איפה זה עומד.

עבד אל חכים חאג' יחיא: הייתה לי שאילתה לשר.

עבד אל חכים חאג' יחיא: אני לא רוצה שאנשים ייכנסו לפרטים שיכולים לפגוע במשטרה, אבל חקירה, מישהו נפל במאי לפני שנתיים.

עבד אל חכים חאג' יחיא: איזה ראיות אתה צריך לאסוף מהשטח כשהבניין כבר מאוכלס?

עבד אל חכים חאג' יחיא: אנשים צריכים לדעת מה קורה עם התיק של הבן שלהם.

עבד אל חכים חאג' יחיא: האם יש המלצה, אין המלצה?

עבד אל חכים חאג' יחיא: זה הגורל שלו?

עבד אל חכים חאג' יחיא: זה מהשמיים, מישהו התרשל, לא התרשל.

עבד אל חכים חאג' יחיא: המשפחה צריכה לקבל גם תשובות על השאלות האלה וזה חלק מהדברים שהמשפחה צריכה אותם ויכול להיות שהם מרגיעים אותם.

עבד אל חכים חאג' יחיא: יכול להיות שבשביל הבסיס הנפשי שלהם צריך לערב אותם.

עבד אל חכים חאג' יחיא: שמענו את אמא של ג'ואד זיכרונו לברכה אומרת שנתיים וחצי אף אחד לא שאל אותה.

עבד אל חכים חאג' יחיא: מהמשטרה לא אמרו לה כלום.

עבד אל חכים חאג' יחיא: הנושאים האלה הם מאד מאד קשים ויש מקומות שהמשטרה-.

עבד אל חכים חאג' יחיא: אנשים מתים.

עבד אל חכים חאג' יחיא: המשטרה לא מגיעה גם לשם.

<מפכ"ל המשטרה רב-ניצב רוני אלשייך: אבל מישהו צריך להודיע למשטרה שמישהו מת.

עבד אל חכים חאג' יחיא: אני מבין את זה, אבל לפחות חקירה התחילה?

עבד אל חכים חאג' יחיא: המשפחה צריכה להיות מעורבת.

עבד אל חכים חאג' יחיא: מה זה מעורבת?

עבד אל חכים חאג' יחיא: היא לא תחקור, אבל תדע מה קורה עם התיק של הבן שלה.

<מפכ"ל המשטרה רב-ניצב רוני אלשייך: יש פלטפורמה כזאת ואנחנו נעדכן איך זה עובד.

<מפכ"ל המשטרה רב-ניצב רוני אלשייך: זה אפילו ממוחשב ואפשר בהחלט לראות מה הסטאטוס של תיק, אבל אני אקבל את מספר התיק הזה, אם אפשר - - -

אלי אלאלוף: הנה הוא פה.

<מפכ"ל המשטרה רב-ניצב רוני אלשייך: הוא פה?

<מפכ"ל המשטרה רב-ניצב רוני אלשייך: מצוין.

<מפכ"ל המשטרה רב-ניצב רוני אלשייך: אנחנו ניתן מענה.

עבד אל חכים חאג' יחיא: גם בתיק של מג'די סאלם מדיר חנא.

אלי אלאלוף: תכין את התיק.

אלי אלאלוף: לא הכנת אותי מראש.

אלי אלאלוף: פה הכינו אותי, אז היא פה.

<מפכ"ל המשטרה רב-ניצב רוני אלשייך: תנו לנו ואנחנו נבדוק.

מרדכי יוגב: אדוני יושב הראש, הערה קטנה לגופו של עניין.

מרדכי יוגב: למעט אם קברו מישהו שלא יודעים את שמו, כמו עובד סיני מתחת להריסות, הרי שאין לך הרוג שהוא לא בבית חולים, שהמשטרה לא חייבת לבוא.

מרדכי יוגב: אפילו אם הוא נפטר בבית המשטרה חייבת לבוא כדי להוציא לו תעודת פטירת ולאשר את פטירתו ללא אלימות או ללא דבר אחר.

מיקי רוזנטל: נכון, אתה צודק.

מרדכי יוגב: ני רוצה לומר בוודאי לאתר בנייה - - -

מיקי רוזנטל: זה משהו מוזר בתהליך.

מרדכי יוגב: אלא אם כן יש פה מישהו לא רשום או מישהו שהקבלן גם העלים אותו ואני רוצה לקוות שאנחנו לא במדינה כזאת.

אלי אלאלוף: לא, לא, לא.

אלי אלאלוף: אתה יכול לקרוא לאנטואן להגיד לו היי, תרד, ובסוף אנטוני מגיע.

אלי אלאלוף: אז יש רישומים ואנחנו כבר ראינו את זה בביקור.

אלי אלאלוף: לפני שתקבל רשות דיבור כאחרון - - -

<קריאה: אני לא רוצה לדבר.

אלי אלאלוף: אז יש לנו פה עמותה ציבורית שעושה עבודה אדירה, עושה לנו צרות בישיבות הוועדה, אבל אני גאה שבאמת הדס תגרי נמצאת פה.

אלי אלאלוף: אני אף פעם לא נתתי לה מחמאות בישיבות, אבל פה היום אני באמת בכנות אומר את זה.

אלי אלאלוף: כל הכבוד על העבודה.

אלי אלאלוף: את רוצה לדבר?

אלי אלאלוף: בבקשה.

<הדס תגרי: כן, תודה רבה חבר הכנסת אלאלוף.

<הדס תגרי: שמי הדס תגרי, אני מנהלת הקבוצה למאבק בתאונות בניין.

<הדס תגרי: החמאת לי שאני תמיד עושה לך פה צרות, אז אני אמשיך את המסורת הזאת והפעם אני אעשה צרות למשטרת ישראל.

אלי אלאלוף: אבל יש לי על מי להישען.

<הדס תגרי: כן.

<הדס תגרי: באמת היום יום חגה של המשטרה, מצדיעים לה.

<הדס תגרי: לצערי תפקוד המשטרה בנושא של תאונות באתרי בניינה הוא לא ראוי להצדעה.

<הדס תגרי: אני באמת אומרת את זה בצער גדול.

<הדס תגרי: אני שמעתי את השר לביטחון פנים עושה לשאילתה של חבר הכנסת אייל בן ראובן – לא שמעתי, קראתי – בשבוע שעבר בנושא הקמת יחידת החקירות.

<הדס תגרי: אמר השר ארדן – אבל כן חוקרים וכן מגישים כתבי אישום.

<הדס תגרי: לא.

<הדס תגרי: לא חוקרים ולא מגישים כתבי אישום.

<הדס תגרי: מרכז המחקר והמידע של הכנסת הגיש מסמך משלים לדיון היום.

<הדס תגרי: מדברים שם על תיקים שהפרקליטות פתחה בפברואר 2016.

<הדס תגרי: לא על מה קרה בשנת 2016, לא על מה קרה בשנת 2017, אבל אנחנו, שמתעדים את התאונות באתרי בנייה ועוקבים אחרי מה קורה ויודעים את ההפקרות שהתרחשה באתרים ושלא קורה איתם כלום; ושעשינו תחקיר ביחד עם לי אורון מהארץ, על 16 תאונות שהתרחשו אצל חברות קבלניות שחזרו ונשנו אצלן תאונות ובאף אחת מהתאונות שהתרחשו בין השנים 2015 עד 2017 – אני לא מדברת אתכם על היסטוריה עתיקה – לא הוגש כתב אישום.

<הדס תגרי: חלק גדול מהתיקים, ביקשתם לספר איפה הם – מעלים אבק.

<הדס תגרי: זה איפה שהם נמצאים וביקשתי מליליאן זידאן לבוא לכאן היום לא רק בשביל לספר כמה זה כואב - - -

<מפכ"ל המשטרה רב-ניצב רוני אלשייך: רק איפה הם מעלים אבק?

<הדס תגרי: מה?

<מפכ"ל המשטרה רב-ניצב רוני אלשייך: איפה הם מעלים אבק?

<הדס תגרי: איפה הם מעלים אבק?

<מפכ"ל המשטרה רב-ניצב רוני אלשייך: איפה הם נמצאים?

<הדס תגרי: חלקם מעלים אבק בפרקליטות.

<הדס תגרי: סליחה, חלקם מעלים אבק במשטרה וחלק קצת גם בפרקליטות ובדרך כלל אנחנו גם לא יכולים לדעת איפה.

<הדס תגרי: בחלק גדול מהתיקים המשטרה אמרה אנחנו לא יודעים איפה הם נמצאים.

<הדס תגרי: אז אני לא יכולה תמיד לדעת איפה הם מעלים אבק.

<הדס תגרי: השורה התחתונה היא שבאף אחד מהתיקים האלה לא מוגשים כתבי אישום ומסוף שנת 2015 אנחנו גם יודעים איך נראו אתרי הבנייה האלה ולא צריך מומחיות מיוחדת.

<הדס תגרי: גם לי אין מומחיות מיוחדת בתחום של הבנייה, אבל כשרואים פיגומים בלי מעקות, בלי משטחים ומשם נפלו אנשים למטה, אז לא צריך מומחיות מיוחדות בשביל להבין שהייתה פה רשלנות פושעת.

<הדס תגרי: אז הדברים האלה לא קורים.

<הדס תגרי: עכשיו אני שומע אותך, מפכ"ל המשטרה, אומר זה לא ממש ממש אחריות של משטרת ישראל.

<הדס תגרי: אז יש לי חדשות לך: זה כן ממש ממש באחריות של משטרת ישראל.

<הדס תגרי: אנחנו מדברים על עבירות של גרם מוות ברשלנות, גרם חבלה חמורה ברשלנות.

<מפכ"ל המשטרה רב-ניצב רוני אלשייך: לא לזה התייחסתי.

<מפכ"ל המשטרה רב-ניצב רוני אלשייך: אמרתי לעשות פיקוח לפני התאונה.

<הדס תגרי: אתה לא צריך לעשות פיקוח לפני התאונה ואני גם לא רוצה שתעשה מבצעים יזומים.

<הדס תגרי: אני רוצה שתעשה דבר אחד: תחקור תאונות קטלניות וקשות.

<הדס תגרי: אני לא מדברת איתך על כל התאונות האחרות.

<הדס תגרי: קטלניות וקשות.

<הדס תגרי: 50 קטלניות בשנת 2016, 70-80 קשות שאנחנו יודעים עליהן.

<הדס תגרי: בשנת 2017 – 35 תאונות קטלניות.

<הדס תגרי: אני מוותרת לך על כל השאר.

<הדס תגרי: 100-120 תאונות, תחקרו אותן ותגישו אותן לפרקליטות ושאפשר יהיה להגיש כתבי אישום על חלק ניכר מהן, לא על כולן.

<הדס תגרי: לא מבצעים יזומים ולא פיקוח ולא כל הדברים האלה.

<הדס תגרי: לא צריך מומחיות מיוחדת.

<הדס תגרי: מה שצריך זה שמשטרת ישראל תבצע את התפקיד.

<הדס תגרי: אותי למען האמת לא מעניינת יחידת החקירות המיוחדת.

<הדס תגרי: מעניין אותי שמשטרת ישראל תבצע את התפקיד שלה.

<הדס תגרי: באה משטרת ישראל לפני שנה ואמרה – אני במסגרת הקיימת לא מצליחה לקיים את התפקיד שלי.

<הדס תגרי: גם אני ראיתי את זה, לכן אני לא בדיוק אומרת את האמת כשאני אומרת שלא מעניינית אותי יחידת החקירות, כי אני ראיתי.

<הדס תגרי: כי אני הגעתי גם לאתרי בנייה וראיתי שוטרים עם פועלים עומדים להם מעל הראש על קצה גג בלי מעקה ואני אומרת רגע, למה אתה לא מוריד את הפועלים מהגג?

<הדס תגרי: הוא אומר לי זה עניין של בטיחות, אני לא מבין בזה.

<הדס תגרי: מה אתה לא מבין?

<הדס תגרי: זה כוח המשיכה, אין פה מה להבין.

<הדס תגרי: צריך פשוט לראות שהבן אדם תיכף נופל לך על הראש.

<הדס תגרי: אז אני מבינה שבאמת במסגרת המצב הקיים למשטרה בעיקר אין את הרצון ואין את החשיבות שיראו השוטרים בשטח וגם לא שנמצאים בשטח, שפועל שנהרג בתאונת עבודה זה לא פחות חשוב מבן אדם שנהרג בתאונת דרכים או שנהרג בכל דרך אחרת, אבל האחריות היא לפתחה של משטרת ישראל היום, היום.

<הדס תגרי: זה לא שאתה אומר כשאנחנו ניכנס לזירה אז תראו מה אנחנו נעשה.

<הדס תגרי: הזירה הזאת היא שלכם היום.

<הדס תגרי: זה שלא הוגשו כתבי אישום על תאונות משנת 2015, משנת 2016 ומשנת 2017, זה הפרת חובתה של משטרת ישראל.

<הדס תגרי: מאחר שאמרתם לפני שנה שבשביל לעשות את מה שאתם חייבים לעשות כבר היום אתם צריכים להקים יחידה ייעודית לנושא הזה, הייתם צריכים לעשות את זה כבר לפני שנה.

<הדס תגרי: גם היועץ המשפטי לממשלה אמר לכם את זה לפני שנה.

<הדס תגרי: אמר לכם את זה גם בנובמבר לפני שלושה חודשים.

<הדס תגרי: אז זה היה צריך לקרות היום.

אלי אלאלוף: אוקיי.

אלי אלאלוף: אתה רואה למה הישיבות איתה הן קשות?

<הדס תגרי: אני עכשיו שומעת כשאנחנו עושים פה דיון, האם זה יתוקצב בשנת 2019 או שמא רק בשנת 2020, שזה אומר שרק יתחילו את הפעולה.

<הדס תגרי: לא.

<הדס תגרי: זה צריך לקרות היום.

אלי אלאלוף: לא שמעת את מה שאמר המפכ"ל.

אלי אלאלוף: הוא אמר שאם יש לו אישור שזה יהיה מתוקצב בשנת 2019, הוא יתחיל מיד.

<הדס תגרי: הוא צריך להתחיל מיד בכל מקרה.

<הדס תגרי: אתה צריך לחקור את הפעולות האלה היום ולפני שנה ולפני שנתיים ולהסתכל בעיניים של ליליאן זידאן ושל כל האימהות, האחים והילדים – בין אם זה פועלים סינים ובין אם זה תורכים ובין אם זה פלסטינים מהשטחים עם או בלי היתר ובין אם זה ערבים אזרחי ישראל ולדעת שמקרי המוות שבהם הם נהרגו כתוצאה קרוב לוודאי של רשלנות פושעת, ייחקרו כמו שראוי למקרים כאלה, כמו שהאינטרס הציבורי דורש.

אלי אלאלוף: אוקיי הדס, תודה.

<הדס תגרי: ותהיה הרתעה ויהיו פחות תאונות.

אלי אלאלוף: תודה.

אלי אלאלוף: ראיתם למה הישיבות איתה הן קשות.

אלי אלאלוף: הבנתם.

אלי אלאלוף: היא לא עושה שום הנחה.

אלי אלאלוף: יש לי שאלה אחת.

אלי אלאלוף: כשהייתה תאונה ברמת החייל, בחנייה ושישה נהרגו, אז באמת הטלתם איפול על החקירה, אבל הוועדה קיימה פה דיון שלושה ימים לאחר מכן.

אלי אלאלוף: זה היה לפני כשנה וחצי.

אלי אלאלוף: אחד הדברים שרצינו זה להיות מעודכן במה שמותר להיות מעודכן.

אלי אלאלוף: לא קיבלנו שום עדכון מאז.

אלי אלאלוף: אני רק לא רוצה עכשיו, ודאי לא בפומבי, אל תגלו, כי כרגע כנראה אתם ממשיכים בחקירות שלכם, אז אנחנו נשמח לדעת בהזמנות ושהציבור בכלל יידע.

אלי אלאלוף: תאונה כזאת, עם האימפקט שהיה לה על הציבור, ללא שום דיווח, כולל לוועדה פה, אז זה באמת הרגשה שלא מתחשבים מספיק בציבור שרוצה לדעת מה קורה בתחום הזה.

אלי אלאלוף: לצערי זה הולך והתחום הזה הוא קשה מאד, כמו ששמעתם, הוא מוזנח.

אלי אלאלוף: אני לא בא בטענות אליכם, אבל אנחנו עשינו בדיקה כוללת מרשם הקבלנים, דרך משרד השיכון, דרך משרד הפנים, כי שם בכל פינה שהגענו - - - שמורה.

אלי אלאלוף: אבל אתם נתתם לנו תקווה.

אלי אלאלוף: אני באמת חייב להגיד לך, אדוני המפכ"ל ואם אתה רוצה לסכם, בבקשה.

<מפכ"ל המשטרה רב-ניצב רוני אלשייך: כן.

עבד אל חכים חאג' יחיא: רק לגבי החניון ברחוב הברזל, האם זו הייתה תאונת דרכים או תאונת עבודה.

עבד אל חכים חאג' יחיא: אני אומר את זה בצחוק, כי עצוב שדיברו על - - -

<מפכ"ל המשטרה רב-ניצב רוני אלשייך: אני - - -מסודרת, זו איננה תאונת דרכים.

<קריאה: לפני שהמפכ"ל מסיים – אפשר לומר משהו בבקשה?

אלי אלאלוף: לא.

<קריאה: זה קשור גם למשטרה.

אלי אלאלוף: לא, לא, אדוני.

<קריאה: אני גמלאי משטרה, פקד בדימוס, המפכ"ל מכיר, היינו בדיון בוועדת הפנים.

<קריאה: אני קודם רוצה להתחבר לוועדה בנושא בטיחות.

<קריאה: אז קודם כל הבטיחות של משטרת ישראל- - -

אלי אלאלוף: לא, לא, אדוני, גמרת את הדברים שלך.

אלי אלאלוף: לי יש לוח זמנים.

<קריאה: אני עוד לא אמרתי.

אלי אלאלוף: אני מחזיק פה כוח אדיר וזה לא הזמן.

<קריאה: זה הצדעה לשוטרים.

<קריאה: אני מבטיח - - -

אלי אלאלוף: לא, לא, בבקשה.

אלי אלאלוף: אתה רוצה הצדעה עכשיו?

אלי אלאלוף: חסר לך דבר כזה?

<מפכ"ל המשטרה רב-ניצב רוני אלשייך: אני כבר מאחר לוועדה אחרת.

<קריאה: אנחנו צריכים החלטה נחרצת של הוועדה.

אלי אלאלוף: אז אני מתנצל.

<קריאה: רק לומר שזה קשור לתוספת העדר ביטחון תעסוקתי של השוטרים.

<קריאה: שהמפכ"ל ימשיך, כי הוא הוועד.

<קריאה: תודה.

אלי אלאלוף: זה בדיון בוועדת כספים, לא פה.

אלי אלאלוף: תעזוב.

אלי אלאלוף: יש לי מספיק צרות פה בוועדה.

אלי אלאלוף: תן לי להנות מדברים אחרים.

<קריאה: זה גם זכות להתאגדות, זו ועדת עבודה.

<קריאה: - - - חוק יסוד חופש העיסוק משנת 1992.

אלי אלאלוף: אוקיי, עד כאן אדוני.

אלי אלאלוף: בבקשה.

<מפכ"ל המשטרה רב-ניצב רוני אלשייך: אני אגיד כמה משפטים.

<מפכ"ל המשטרה רב-ניצב רוני אלשייך: הכל אחריות של המשטרה, בוודאי.

<מפכ"ל המשטרה רב-ניצב רוני אלשייך: המשטרה מטפלת במאות אלפי תיקים.

<מפכ"ל המשטרה רב-ניצב רוני אלשייך: החכמה היא בסוף לדעת איך עושים עם המעט שיש את הדבר האפקטיבי ביותר.

<מפכ"ל המשטרה רב-ניצב רוני אלשייך: כאשר תחנת משטרה תידרש לחקור תאונות עבודה, אז הרמה תהיה בהתאם, הידע לא התגבש.

<מפכ"ל המשטרה רב-ניצב רוני אלשייך: גם בפרקליטות אותה בעיה, כי בסוף תיק כזה שמקבל אותו פרקליט שלא מבין בתחום ולא מומחה בתחום, ייקח לפעמים שנה ושנה וחצי ושנתיים עד שהתיק הזה בכלל יקבל איזו התייחסות של הפרקליטות.

<מפכ"ל המשטרה רב-ניצב רוני אלשייך: אני לא יודע להגיד כרגע מול התיקים האלה.

<מפכ"ל המשטרה רב-ניצב רוני אלשייך: אני אתן תשובות.

<מפכ"ל המשטרה רב-ניצב רוני אלשייך: יש לי כבר תיק אחד, תעבירו עוד תיק ואני אתן תשובות איפה הוא עומד - - -

<הדס תגרי: יש לנו רשימה ארוכה.

<מפכ"ל המשטרה רב-ניצב רוני אלשייך: ומה הסטאטוס.

<מפכ"ל המשטרה רב-ניצב רוני אלשייך: אי אפשר לייצר עבודה מקצועית, כאשר זה פזור ברחבי המשטרה.

<מפכ"ל המשטרה רב-ניצב רוני אלשייך: אנחנו עושים את זה בהרבה מאד תחומים, מרכזים כדי שיהיה ידע.

<מפכ"ל המשטרה רב-ניצב רוני אלשייך: חוקר משטרה בתחנת משטרה לא יכול להיות מומחה לכל הנושאים בעולם, הנושאים הם מאד מורכבים.

<מפכ"ל המשטרה רב-ניצב רוני אלשייך: הדרך היחידה היא לעשות את זה מקצועית ולרכז.

<מפכ"ל המשטרה רב-ניצב רוני אלשייך: לכן זאת גישתנו.

<מפכ"ל המשטרה רב-ניצב רוני אלשייך: זה נורא נחמד לבוא ולהגיד חברה, אחריות המשטרה, אבל בסופו של דבר, כמו שקל לראות כשמגיעים לאתר בנייה שאין בפיגומים גידור וניתן ליפול, אפשר לראות את זה גם לפני התאונה.

<מפכ"ל המשטרה רב-ניצב רוני אלשייך: זה יפה לבוא למשטרה ב - - -

<הדס תגרי: אבל זו לא האחריות שלך.

<מפכ"ל המשטרה רב-ניצב רוני אלשייך: סליחה, זה ממש לא האחריות שלך.

<הדס תגרי: נכון.

אלי אלאלוף: לא, לא, אין ויכוח.

<מפכ"ל המשטרה רב-ניצב רוני אלשייך: ממש לא - - -

אלי אלאלוף: עם כל הכבוד, לא עברנו לדו-שיח.

<מפכ"ל המשטרה רב-ניצב רוני אלשייך: שנייה.

<מפכ"ל המשטרה רב-ניצב רוני אלשייך: ממש לא.

<מפכ"ל המשטרה רב-ניצב רוני אלשייך: אני חושב שלא יכול להיות שאת כל הבקרה של הרגולציה של כל המדינה המשטרה תעשה.

<מפכ"ל המשטרה רב-ניצב רוני אלשייך: המשטרה תהיה שותפה כדי לייצר את ההרתעה, אבל בסוף משרד העבודה צריך לעשות פה.

<מפכ"ל המשטרה רב-ניצב רוני אלשייך: הרי זה לא יכול להיות שיש כללים ואף אחד לא בודק אם עומדים בהם או לא עומדים בהם.

<מפכ"ל המשטרה רב-ניצב רוני אלשייך: ללא ספק המשטרה צריכה להיות כאשר קורה אסון חלילה והיא מוכנה להיות גם לפני זה, כפי שאמרתי, אבל היא צריכה את השותף שאיתו אפשר לעשות מה שנקרא את ריכוז המאמץ על הדברים הנכונים.

<מפכ"ל המשטרה רב-ניצב רוני אלשייך: ברגע שהמשטרה מרכזת את התמונה, היא גם רואה את הפערים, היא גם תעיר איפה שהיא חושבת שיש פער ברגולציה והיא תדחף אותו, כי היא בסוף צריכה לייצר מניעה.

<מפכ"ל המשטרה רב-ניצב רוני אלשייך: אני לא מסכים שמה שצריך לעשות זה רק להגיש כתבי אישום.

<מפכ"ל המשטרה רב-ניצב רוני אלשייך: מה שצריך לעשות זה לשנות את הנורמה של ההתנהגות הקטסטרופאלית באתרי הבנייה.

<הדס תגרי: זה יעזור לשנות את הנורמה.

<מפכ"ל המשטרה רב-ניצב רוני אלשייך: סליחה, ואחד המרכיבים לשינוי הנורמה זאת אכיפת החוק - - -

<קריאה: הוא מתנער מאחריות.

<מפכ"ל המשטרה רב-ניצב רוני אלשייך: ממש לא מתנער.

<מפכ"ל המשטרה רב-ניצב רוני אלשייך: אני מזמין אותך לעשות ביקור ולראות איך אנחנו עושים את זה בכל הנושאים.

<הדס תגרי: אנחנו על משרד העבודה יורדים מספיק, תהיה בטוח.

<מפכ"ל המשטרה רב-ניצב רוני אלשייך: ואני מזמין אותך לעשות ביקור ולראות איך אנחנו עושים את זה בכל הנושאים של המשטרה ובכל מקום זה עובד.

<קריאה: גם בשביל תמריץ כלכלי - - -

אלי אלאלוף: חברה, אתם מפריעים עכשיו.

אלי אלאלוף: זה השלב הלא סימפטי אתכם.

<מפכ"ל המשטרה רב-ניצב רוני אלשייך: ונסכם כך, אנחנו נשמח לדחוף את זה.

<מפכ"ל המשטרה רב-ניצב רוני אלשייך: ברגע שיהיה סיכום, לא משנה על איזה, אני אשמח שהוא יהיה סיכום על שנת 2018.

<מפכ"ל המשטרה רב-ניצב רוני אלשייך: אם יהיה סיכום על שנת 2019 אנחנו נעשה כל מאמץ להקדים אותו, כיוון שאנחנו יודעים, כשיש משאבים, אנחנו יודעים לעשות ויסותים.

<מפכ"ל המשטרה רב-ניצב רוני אלשייך: בסופו של דבר מדובר פה במשאבים ייחודיים שאנחנו צובעים לזה.

<מפכ"ל המשטרה רב-ניצב רוני אלשייך: זה לא עוד איזה חוקר בתחנת משטרה ואנחנו רוצים להשקיע בהכשרה ובהקמה של הדבר הזה, לעשות אותו מקצועי ככל שניתן.

<מפכ"ל המשטרה רב-ניצב רוני אלשייך: אין לי ספק שהוא יביא תועלת, אבל אני אומר שוב, השותפות פה היא חשובה.

<מפכ"ל המשטרה רב-ניצב רוני אלשייך: זה לא רק עשייה של המשטרה.

<מפכ"ל המשטרה רב-ניצב רוני אלשייך: זו צריכה להיות עשייה של הפרקליטות, זו צריכה להיות עשייה של משרד העבודה ואנחנו נעשה את המיטב כדי שזה יהיה הכי מהר שאפשר.

אלי אלאלוף: יש פה נציג משרד העבודה, אני ביקשתי ממנו אם הוא רוצה לדבר, הוא אמר שהוא משאיר את כל הפלטפורמה לכם, המשטרה.

אלי אלאלוף: אז אני אכבד אותו.

<הדס תגרי: מה עם המשרד לביטחון פנים?

<הדס תגרי: מה עם האוצר?

אלי אלאלוף: אני רוצה להודות לכם.

אלי אלאלוף: באמת תודה לך.

<מפכ"ל המשטרה רב-ניצב רוני אלשייך: תודה רבה.

אלי אלאלוף: תודה.